Video Salarii majorate cu 15% în Sănătate. Lista salariaților care vor beneficia de mărire
Angajaţii din Sănătate vor avea din aprilie o creștere de 15% la salarii. Asta după ce au primit o majorare de 5% de la 1 ianuarie, în același timp cu toți bugetarii. De venituri mai mari vor beneficia aproape 240.000 de salariaţi. Decizia a fost luată azi de Guvern, iar impactul bugetar al măsurii este de peste două miliarde de lei.
- EXCLUSIV. Documentele care arată că toate autorităţile ştiau de abuzurile de la Şcoala Titulescu de ani de zile. "Elevul a avut Bine la purtare"
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Guvernul a adoptat, în şedinţa de joi, o ordonanţă de urgenţă privind majorări salariale pentru personalul din sănătate, asistenţă socială şi alte sectoare de activitate bugetară.
"Actul normativ aprobat de Executiv stabileşte că, începând cu luna martie 2024, salariile de bază ale personalului care ocupă funcţii din domeniul asistenţei sociale, precum şi ale personalului TESA din unităţile şi centre de asistenţă socială cu sau fără personalitate juridică se majorează cu 20% faţă de nivelul salariului de bază aferent lunii decembrie 2023. Această majorare se acordă în două tranşe egale, începând cu data de 1 martie 2024, respectiv 1 iunie 2024", anunţă, joi, Ministerul Muncii, într-un comunicat de presă.
Ministrul Muncii, Simona Bucura Oprescu, a afirmat că "misiunea angajaţilor din asistenţă socială nu este deloc uşoară şi trebuie răsplătită corect, în raport cu munca depusă".
"Aşa cum ne-am angajat în timpul discuţiilor pe care le-am avut cu organizaţiile sindicale reprezentative din acest domeniu, Guvernul României a majorat astăzi veniturile celor care şi-au asumat să aibă grijă de cei mai vulnerabili dintre noi", a declarat ministrul Muncii şi Solidarităţii Sociale, Simona Bucura-Oprescu.
Sute de mii de medici, farmaciști și angajați din Sănătate vor avea salarii mărite
Ordonanţa de urgenţă a Guvernului majorează şi salariile de bază ale personalului din sănătate, precum şi cele ale personalului TESA din sănătate, creşterea urmând să se facă tot eşalonat.
De majorări vor beneficia şi 235.611 de medici, farmacişti, biologi, chimişti, fizicieni, registratori medicali, statisticieni medicali şi personal auxiliar-sanitar, personal TESA.
Actul normativ stabileşte şi faptul că medicii de medicină generală care efectuează gărzi în cadrul serviciilor de ambulanţă şi al structurilor de primire urgenţe (UPU/CPU) din cadrul unităţilor sanitare vor beneficia de indemnizaţie pentru gărzile efectuate, în baza unui contract individual de muncă cu timp parţial.